PRAVILNIK TEKMOVANJA

# SPLOŠNI DEL

## člen

(vsebina pravilnika)

Ta pravilnik ureja tekmovanje MLADINA IN GORE (v nadaljevanju MiG) za osnovne šole.

Tekmovanje MiG je planinsko tekmovanje iz znanj, veščin in izkušenj z vseh področij in oblik planinskega delovanja. Tekmovanje MiG je hkrati tekmovanje iz znanja in športno tekmovanje, saj planinstvo obe prvini enakovredno združuje. Tekmovalci osvajajo znanja, potrebna za udeležbo na tekmovanju MiG, v okviru

programov planinskih skupin v planinskih društvih, v okviru vsebin, ki izhajajo iz obveznega programa šol (redni pouk in športni dnevi) ali drugih neformalnih oblik delovanja (družinsko planinstvo).

S tem pravilnikom se določa:

1. cilje tekmovanja,
2. razpis, vodenje tekmovanja, pripravo nalog,
3. organizacijo tekmovanja,
4. vlogo in naloge članov organizacijskega odbora, predstavnikov Mladinske komisije pri Planinski zvezi Slovenije (v nadaljevanju MK PZS) in vodij ekip,
5. kriterije za podeljevanje priznanj in nagrad,
6. razglasitev dosežkov,
7. ugovore na vrednotenje nalog,
8. financiranje tekmovanja.

Cilji tekmovanja so:

## člen

(cilji tekmovanja)

1. širjenje in poglabljanje izkušenj, znanja in veščin iz planinstva,
2. pregled uspešnosti predhodnega dela in primerjanje izkušenj, znanj in veščin med udeleženci tekmovanja,
3. preventivna skrb za varnost v slovenskih gorah,
4. usmerjanje mladine v dejavno in zdravo preživljanje prostega časa,
5. izmenjava izkušenj tistih, ki delajo z mladimi,
6. motivacija za nadaljnje poglabljanje in širitev izkušenj, znanj in veščin iz planinstva,
7. spodbujanje druženja mladih z različnih koncev Slovenije,
8. spoznavanje pomena prostovoljnega dela v planinstvu.

Tekmovanje MiG poteka na dveh ravneh:

1. regijsko tekmovanje,
2. državno tekmovanje.

## člen

(ravni tekmovanja)

## člen

(organizator tekmovanja)

Tekmovanje MiG organizira MK PZS v sodelovanju z lokalnimi planinskimi društvi (v nadaljevanju PD),

osnovnimi šolami (v nadaljevanju OŠ) in ustreznimi Pokrajinskimi odbori mladinskih odsekov (v nadaljevanju PO MO).

## člen

(sodelovanje učiteljev)

Pri organizaciji in izvedbi tekmovanja sodelujejo člani PD, mentorji planinskih skupin, vodniki PZS, inštruktorji planinske vzgoje, učitelji OŠ, predstavniki povabljenih zunanjih organizacij in predstavniki MK PZS.

## člen

(prostovoljnost sodelovanja)

Sodelovanje učencev na tekmovanju je **prostovoljno**.

Organizator tekmovanja mora tekmovalce oz. vodje ekip seznaniti z vsebino tega pravilnika.

## člen

(pravica udeležbe na tekmovanju)

Na tekmovanju MiG praviloma sodelujejo tekmovalci, ki v tekočem šolskem letu obiskujejo 6., 7., 8. ali 9.

razred OŠ. Tekmovanja se lahko pod enakimi pogoji udeležijo tudi tekmovalci slovenske narodnosti iz zamejstva in otroci državljanov Slovenije, ki so na začasnem delu v tujini.

Tekmovalci, ki so tuji državljani oz. osebe brez državljanstva in prebivajo v Republiki Sloveniji, imajo pravico do tekmovanja pod enakimi pogoji kot državljani Republike Slovenije.

Vsi tekmovalci, ki želijo sodelovati na tekmovanju, morajo biti člani planinskega društva, ki je član PZS, za leto, v katerem tekmovanje poteka.

Kot potrdilo o članstvu v PD velja planinska izkaznica ali dnevnik mladega planinca z znamkico za tekoče leto, ki jo je treba pokazati prijavni službi na mestu tekmovanja.

Potrdilo morajo imeti vsi tekmovalci ekipe, saj v nasprotnem primeru ekipa ne bo mogla sodelovati.

## člen

(način sodelovanja)

Na tekmovanju sodelujejo tekmovalci v ekipah.

Ekipo sestavljajo štirje tekmovalci. Izjemoma lahko nastopi ekipa s tremi tekmovalci. V ekipi so lahko učenci, ki prihajajo iz različnih razredov.

Ekipa je lahko sestavljena tudi iz tekmovalcev različnih šol, vendar le v primeru, ko nastopajo v imenu PD, kar mora biti zapisano na prijavnici za tekmovanje in potrjeno z žigom PD.

Vodja ekipe mora biti polnoletna oseba, ki mora tekmovalce in po potrebi njihove starše oz. predstavnike OŠ sproti seznanjati z obvestili, ki jih posreduje organizator tekmovanja.

# RAZPIS TEKMOVANJA

## člen

(razpis tekmovanja)

MK PZS do konca tekočega šolskega leta objavi razpis za tekmovanje MiG za naslednje šolsko leto. Razpis se objavi v Mladinski prilogi Obvestil PZS, v reviji Šport mladih in na spletni strani MK PZS.

Razpis tekmovanja obsega:

1. podatke o organizatorju,

## člen

(vsebina razpisa )

1. datum izvedbe regijskih in državnega tekmovanja,
2. kraj državnega tekmovanja,
3. rok za prijavo na regijsko tekmovanje,
4. navedbo priporočene literature in pripomočkov.

## člen

(prijava na tekmovanje)

Na regijsko tekmovanje prijavi ekipe PD ali OŠ na naslov:

*Planinska zveza Slovenije Mladinska komisija*

*p.p. 214*

*SI - 1001 Ljubljana*

*za tekmovanje Mladina in gore*

Posebna prijava na državno tekmovanje ni potrebna, saj je izvedena na podlagi rezultatov regijskih tekmovanj. Vse ekipe, ki bodo uvrščene na državno tekmovanje, bodo o tem pisno obveščene v roku 14 dni od objave uradnih rezultatov. Ekipe morajo nato same poskrbeti za elektronsko prijavo na spletnem portalu šolskih športnih tekmovanj.

Prijava na regijsko tekmovanje mora biti poslana na obrazcu za prijavo, ki je objavljen na spletnih straneh MK PZS ali na obrazcu za prijavo na šolska športna tekmovanja.

Prijavnica mora biti potrjena z žigom PD ali OŠ.

Število ekip, ki zastopajo posamezno PD in OŠ, ni omejeno.

Prijava mora vsebovati:

1. ime ekipe, ki lahko obsega največ 30 znakov (črke ali rimske številke),
2. naziv in naslov OŠ ali PD, ki ekipo prijavlja,
3. ime, priimek in domači naslov vodje ekipe.

Prijave morajo biti izvedene v roku, določenem v razpisu tekmovanja. Prijav, prispelih po roku, organizator tekmovanja ni dolžan upoštevati.

**Vodja ekipe mora en mesec pred tekmovanjem na poimenski prijavnici, ki jo dobi na dom, sporočiti imena in priimke ter razrede tekmovalcev.**

# VODENJE TEKMOVANJA

## člen

(tekmovalne komisije in imenovanje)

Celostno izvedbo tekmovanja vodi koordinator tekmovanja (v nadaljevanju koordinator), ki ga za tekoče šolsko leto imenuje Odbor za mentorje planinskih skupin pri Mladinski komisiji (v nadaljevanju OMPS). Naloge koordinatorja so:

1. uskladiti datum regijskega in državnega tekmovanja in komunikacija s predstavniki PD in OŠ,
2. zagotoviti ustrezno število sodelavcev in tekmovalnih pol za vse nivoje tekmovanja,
3. predlaga ukrepe v primeru disciplinskih postopkov in jih posreduje v potrditev UO MK PZS,
4. poskrbeti za potrditev in upoštevanje tega in tehničnega pravilnika,
5. poskrbeti za pripravo poročila o tekmovanju za objavo, za UO MK PZS in Ministrstvo za šolstvo in šport,
6. poskrbeti za medijsko podporo tekmovanja,
7. analiza izpeljave tekmovanja, s katero seznani Odbor za šolska športna tekmovanja Ministrstva za šolstvo in šport.

Tekmovanja na posameznih ravneh vodijo tekmovalne komisije, ki jih imenuje koordinator. O svoji izbiri mora en teden pred tekmovanjem obvestiti vodjo OMPS, strokovno sodelavko MK PZS in načelnika MK PZS. Tekmovanje na ravni regije vodijo regijske tekmovalne komisije, ki jih sestavljajo predsednik in najmanj dva člana (predstavnik organizatorjev, predstavnik MK PZS). Člani komisije ne morejo biti vodje ekip, sodelujočih na tekmovanju. Predsednik komisije mora biti polnoleten član PZS, ki je dovolj kompetenten za izvedbo tekmovanja. Na to mesto lahko koordinator imenuje tudi samega sebe.

Tekmovanje na državni ravni vodi državna tekmovalna komisija, ki jo sestavljajo predsednik in največ pet članov. Sestavljajo jo lahko predstavniki MK PZS (pisec vprašanj, predstavnik OMPS, pregledovalec vprašanj in odgovorov ...), predstavniki PD, predstavniki OŠ, predstavniki fakultet in visokih šol, predstavnik Zavoda RS za šolstvo ali Odbora za šolska športna tekmovanja MŠŠ. Člani komisije ne morejo biti vodje ekip, sodelujočih na tekmovanju. Predsednik komisije mora biti polnoleten član PZS, ki je dovolj kompetenten za izvedbo

tekmovanja. Funkcija predsednika državne tekmovalne komisije ni združljiva s funkcijo koordinatorja.

Izvedbo posameznih delov tekmovanja določa tehnični pravilnik, ki ga za tekoče šolsko leto sprejme OMPS. Tekmovalna komisija in tekmovalci so dolžni upoštevati določila tega pravilnika in navodila predsednika pristojne tekmovalne komisije. Če član tekmovalne komisije ne upošteva določil tega pravilnika in navodil predsednika pristojne tekmovalne komisije, ga predsednik ustrezne tekmovalne komisije razreši članstva v tekmovalni komisiji in določi novega. Razrešitev vpiše v zapisnik tekmovanja.

## člen

(naloge tekmovalnih komisij)

Naloge regijskih in državne tekmovalne komisije so:

1. skrb za pravilen in nemoten potek tekmovanja v skladu s tem in tehničnim pravilnikom,
2. sprejem pritožb ekip in odločanje o njih,
3. sprejem in posredovanje predlogov za uvedbo disciplinskega postopka,
4. nadzorovanje popravljanja testov,
5. nadzorovanje pisanja dodatnih testov,
6. izvedba finalnega kviza (samo za državno tekmovalno komisijo).

Naloge predsednika tekmovalne komisije so:

1. da arhivira tekmovalno dokumentacijo in jo izroči koordinatorju oz. strokovni sodelavki MK PZS,
2. da skupaj s predsednikom PD ali ravnateljem OŠ, ki soorganizira tekmovanje, podeli nagrade,
3. da napiše zapisnik o tekmovanju in ga izroči koordinatorju oz. strokovni sodelavki MK PZS; zapisnik mora vsebovati poimenski seznam (imena in priimke) sodelujočih v ekipah, naziv ekipe in dosežene točke.

# PRIPRAVA NALOG

## člen

(priprava nalog)

Naloge iz znanja in rešitve s točkovnikom pripravi za vse ravni tekmovanja OMPS, ki lahko za pisca vprašanj poišče zunanjega sodelavca. Recenzijo nalog opravita vsaj dva strokovno izobražena pregledovalca, ki ju določi OMPS.

Tekmovalne naloge morajo biti lektorirane. Z navodili za uporabo točkovnika in o poteku ocenjevanja seznani ocenjevalce predstavnik MK PZS. Pri pripravi nalog in ocenjevanju ne morejo sodelovati vodje ekip, sodelujočih na tekmovanju.

## člen

(tajnost tekmovalnih nalog)

Tekmovalna komisija je do zaključka reševanja nalog odgovorna za tajnost tekmovalnih nalog in do objave rezultatov za anonimnost rezultatov vseh ekip.

Do začetka tekmovanja se naloge hranijo na MK PZS. Do njih ima dostop samo strokovna sodelavka MK PZS in koordinator, ki jih posredujeta predsednikom tekmovalnih komisij. Ti jih na tekmovanje prineso v zapečateni obliki.

## člen

(hranjenje nalog)

Vse rešene naloge hrani MK PZS eno leto v svojem arhivu. Razprava o rešenih nalogah je možna na tekmovanju v času, ki je za to namenjen, *in v prostorih PZS po predhodni najavi.*

# ORGANIZACIJA TEKMOVANJA

## Tekmovalni red

1. **člen**

(nadzorne osebe)

Potek reševanja na vseh ravneh tekmovanja nadzorujeta dve nadzorni osebi v vsaki učilnici, kjer poteka reševanje. Nadzorni osebi na podlagi dogovora s koordinatorjem priskrbi PD oziroma OŠ.

Nadzorni osebi preverita, ali so navzoče vse ekipe. Če je ekipa prisotna na tekmovanju – na podlagi podatkov sprejemne službe – in je ni v prostoru, se počaka največ deset minut po času predvidenega začetka. Po preteku tega časa je ekipa avtomatsko izključena. Po ugotovitvi prisotnosti nadzorni osebi razložita potek pisanja in način točkovanja ter razdelita tekmovalne naloge med ekipe.

V primeru očitnega prepisovanja ali motenja drugih ekip se ekipo izloči iz tekmovanja. Ekipe pred iztekom časa, namenjenega za pisanje, ne smejo zapustiti prostora.

Če se motenje drugih ekip po odvzemu tekmovalne naloge nadaljuje, se ekipo odstrani iz prostora, proti tekmovalcem pa se uvede disciplinski postopek.

## člen

(disciplinski postopek)

Ekipo lahko v disciplinski postopek predlaga član tekmovalne komisije, nadzorna oseba ali vodja katerekoli ekipe, ki sodeluje na tekmovanju.

Disciplinski postopek vodi koordinator na podlagi pisnega poročila tekmovalne komisije, ki ji je bila prijava vložena. S svojimi izsledki in predlogom ukrepov seznani UO MK PZS, ki sprejme odločitev. Z odločitvijo seznani vodjo ekipe, ki je bila v disciplinskem postopku.

Rok za pritožbo je 14 dni od datumskega žiga na poslani pošti. Pritožbo še enkrat obravnava UO MK PZS in sprejme dokončno odločitev.

Stroške disciplinskega postopka plača ekipa, če je ugotovljena njena krivda. Osnovna šola ali planinsko društvo, ki ga ekipa zastopa, se naslednje leto ne sme udeležiti tekmovanja.

## člen

(pripomočki, ki jih lahko uporabljajo)

Ekipe lahko na tekmovanju uporabljajo samo kemična pisala, sicer pritožbe na ocenjevanje niso možne. O uporabi drugih pripomočkov odloča tekmovalna komisija pristojna za izvedbo tekmovanja.

## člen

(objekt za izvedbo tekmovanja)

Če je le mogoče, naj bo tekmovanje izvedeno v planinskem okolju ali kakšnem drugem primernem objektu, sicer pa na osnovni šoli. Ustreznost prireditvenega prostora oceni koordinator ali njegov namestnik najmanj en mesec pred tekmovanjem.

## Regijsko tekmovanje

1. **člen:**

(regijska delitev)

Regijsko delitev ureja OMPS. Morebitne spremembe so objavljene skupaj z razpisom tekmovanja v naslednjem šolskem letu.

## člen

(kraj in čas tekmovanja)

Regijsko tekmovanje organizira MK PZS ob pomoči PD, OŠ in/ali PO MO (v nadaljevanju soorganizator). Soorganizatorji so za prihajajoče šolsko leto izbrani na podlagi javnega razpisa v tekočem šolskem letu in se praviloma menjajo vsako leto v okviru regije, v katero sodijo.

Vsa regijska tekmovanja morajo potekati istočasno.

## člen

(naloge lokalnega organizatorja)

Sorganizator mora zagotoviti primeren prostor, kjer se lahko zberejo vsi udeleženci tekmovanja, dovolj ločenih prostorov za pisanje testov, prostor za srečanje vodij ekip in nadzornikov.

## člen

(gradivo)

Gradivo sestavljajo samo teme iz osnov planinske šole, ki jih določi OMPS. Teme so lahko izbrane iz različne literature, ki jo OMPS izbere in o tem obvesti vodjo tekmovanja in vodje ekip vsaj en mesec pred tekmovanjem, hkrati pa jo objavi v Mladinski prilogi Obvestil PZS.

Tekmovanje je sestavljeno iz dveh delov.

## člen

(potek tekmovanja)

1. Pisni testi: pišejo jih vse ekipe, ki sodelujejo na tekmovanju. Čas pisanja: 45 minut.
2. Dodatni testi: pišejo jih ekipe, ki si delijo mesta, ki vodijo na državno tekmovanje. Čas pisanja: 15 minut.

## člen

(vrednotenje nalog)

Naloge ovrednotijo osebe, ki jih je izbral soorganizator, najkasneje v dveh urah po koncu tekmovanja. Potek vrednotenja nadzoruje regijska tekmovalna komisija.

## člen

(pregled nalog)

Ogled testov in razprava z vodji ekip je možna na tekmovanju v času, ki ga določi soorganizator. Vodje, ki to želijo, po tekmovanju prejmejo fotokopijo izdelka svoje ekipe in rešitve.

## člen

(napredovanje)

Regijsko tekmovanje je izbirno tekmovanje za uvrstitev na državno tekmovanje. Na državno tekmovanje se praviloma uvrsti tretjina najuspešnejših ekip v državi.

Točno število določi predsednik regijske tekmovalne komisije v dogovoru z ostalimi regijami in koordinatorjem in ga sporoči tik pred objavo rezultatov.

Ekipa državnih prvakov iz prejšnjega leta in ekipa lokalnih organizatorjev državnega tekmovanja je na državno tekmovanje uvrščena neposredno.

## Državno tekmovanje

* 1. **člen**

(kraj in čas tekmovanja)

Državno tekmovanje organizira MK PZS ob pomoči soorganizatorja.

Praviloma je gostitelj tekmovanja društvo, iz katerega prihaja zmagovalna ekipa. Če je društvo tekmovanje organiziralo že v tem letu ali pa organizacijo odkloni, se gostiteljstvo ponudi društvu drugouvrščene ekipe.

## člen

(naloge lokalnega organizatorja)

Soorganizator mora zagotoviti primeren prostor, kjer se lahko zberejo vsi udeleženci tekmovanja, dovolj ločenih prostorov za pisanje testov, prostor za srečanje vodij ekip in nadzornike.

## člen

(gradivo)

Gradivo za državno tekmovanje je sestavljeno iz dveh sklopov: tem iz osnov planinske šole in tematskega dela gradiva. Za oboje poskrbi OMPS. Tematski del gradiva se lahko ponudi v pripravo lokalnemu soorganizatorju, vendar se mora gradivo navezovati na gorniško tematiko. Dodatno gradivo lahko vsebuje največ 20 strani formata A4, kamor je všteto tudi obvezno slikovno gradivo. Vprašanja iz tematskega dela praviloma obsegajo petino vseh vprašanj v tekmovalnem delu.

Vsaj 45 dni pred tekmovanjem je gradivo objavljeno na spletni strani MK PZS.

## člen

(potek tekmovanja – prvi del)

Državno tekmovanje je razdeljeno na tri sklope.

1. Pisni del: opravljajo ga vse ekipe, ki sodelujejo na tekmovanju. Čas pisanja: 45 minut.
2. Dodatni testi: pišejo jih ekipe, ki so na meji uvrstitve v finale. Čas pisanja: 15 minut.
3. Finalni del v obliki kviza pred občinstvom. Vanj se praviloma uvrsti od pet do devet najboljših ekip. Končno število določi predsednik državne tekmovalne komisije.

## člen

(vrednotenje nalog in vprašanj)

Naloge iz prvega dela tekmovanja ovrednotijo osebe, ki jih je izbral soorganizator, najkasneje v dveh urah po koncu tekmovanja. Potek vrednotenja nadzoruje državna tekmovalna komisija. Naloge v dodatnih testih, končni odločitvi za uvrstitev v finale in v finalu, vrednoti državna tekmovalna komisija.

## člen

(pregled nalog)

Ogled testov in razprava z vodji ekip je možna na tekmovanju v času, ki ga določi lokalni organizator. Vodje, ki to želijo, po tekmovanju prejmejo fotokopijo izdelka svoje ekipe in rešitve.

# VLOGA VODIJ EKIP

## člen

(odgovornost za tekmovalce)

Odgovornost za tekmovalce v času srečanja in tekmovanja prevzamejo soorganizator in vodje ekip. Odgovornost za tekmovalce med potjo do mesta srečanja in tekmovanja prevzamejo OŠ ali PD, ki pošilja tekmovalce, vodje ekip oz. pooblaščeni spremljevalci ali starši.

## člen

(ocenjevanje izpeljave tekmovanja)

Vodje ekip ocenijo kakovost izpeljave državnega tekmovanja MiG na posebnih obrazcih, ki jih dobijo skupaj z dopisom pred tekmovanjem. Izpolnjene obrazce so dolžni do konca tekmovanja vrniti na označeno mesto.

Na podlagi vrnjenih obrazcev koordinator opravi analizo izpeljave tekmovanja in z njo seznani Odbor za šolska športna tekmovanja Ministrstva za šolstvo in šport.

# RAZGLASITEV DOSEŽKOV TEKMOVANJA IN PODELITEV PRIZNANJ

## člen

(kriteriji za podeljevanje priznanj)

Vsi tekmovalci na državnem tekmovanju prejmejo spominsko listino. Za nagrade, ki jih prejmejo najboljše ekipe, poskrbita MK PZS in soorganizator.

## člen

(objava dosežkov in mesto objave)

Neuradni rezultati regijskega tekmovanja se objavijo na spletni strani MK PZS isti dan po zaključenem tekmovanju. Po obravnavi morebitnih pritožb se na spletni strani in v Mladinski prilogi Obvestil MK PZS objavijo uradni rezultati. Rezultati državnega tekmovanja se objavijo na spletni strani MK PZS isti dan po zaključenem tekmovanju. Pred to objavo je v vseh drugih medijih prepovedana objava z nazivom uradni rezultati državnega tekmovanja. Uradni rezultati državnega tekmovanja morajo biti objavljeni tudi v Mladinski prilogi Obvestil PZS in v reviji Šport mladih.

Objava dosežkov mora vključevati: naslov tekmovanja in raven, zaporedno število ekipe, ime ekipe, naziv OŠ ali PD in kraj, ime in priimek vodja ekipe, število doseženih točk.

## člen

(tiskovine za priznanja)

Priznanja za regijsko tekmovanje priskrbi lokalni organizator, če se za to odloči. Priznanja na državnem tekmovanju priskrbi MK PZS.

## člen

(priprava priznanj)

Vse podeljene spominske listine in priznanja morajo biti podpisana z lastnoročnim podpisom predsednika MK PZS in ožigosana z žigom MK PZS.

## člen

(podelitev nagrad in priznanj)

Svečano podelitev priznanj in nagrad po finalnem delu pripravi soorganizator v sodelovanju z MK PZS.

## člen

(evidenca o priznanjih)

Evidenco o izdanih priznanjih in dokumentacijo hrani vodja tekmovanja v arhivu MK PZS. V primeru odsotnosti koordinatorja ima dostop do arhiva oseba, ki jo pooblasti vodja tekmovanja.

# UGOVOR NA VREDNOTENJE NALOG

## člen

(ugovor na vrednotenje nalog na regijskem tekmovanju)

Če ekipa oceni, da je na regijskem tekmovanju z reševanjem dosegla boljši rezultat, kot izhaja iz razglasitve rezultatov, lahko ustno, v roku 30 minut po objavi rezultatov, ali pisno, v roku treh dni od objave rezultatov, vloži pisni ugovor. Ugovor lahko vloži le vodja ekipe pri tekmovalni komisiji, ki je tekmovanje vodila. Ob vlogi ugovora se plača pristojbina, ki jo pred tekmovanjem potrdi državna tekmovalna komisija. Po vložitvi pisnega ugovora ima ekipa pravico, da skupaj z vodjo pregleda svojo tekmovalno nalogo, ki je hranjena v prostorih Planinske zveze Slovenije, Dvorakova 9, Ljubljana. Za ogled je potrebna predhodna najava. Po prejemu ugovora tekmovalna komisija nalogo ponovno pregleda in odloči o ugovoru.

Zoper odločitev o ugovoru lahko ekipa vloži pisno pritožbo na državno tekmovalno komisijo. Na odločitev državne tekmovalne komisije ni več mogoče vložiti ugovora.

Z vsako odločitvijo se seznani vodjo ekipe, ki je tudi dolžna poravnati stroške pošiljanja, in OMPS MK PZS. Če se pritožba reši v prid ekipe, se ji povrne vplačana pristojbina, sicer ta ostane MK PZS.

## člen

(ugovor na vrednotenje nalog na državnem tekmovanju)

Če ekipa oceni, da je po prvem delu državnega tekmovanja z reševanjem dosegla boljši rezultat, kot izhaja iz razglasitve rezultatov, lahko v roku 30 min po razglasitvi vloži pritožbo državni tekmovalni komisiji, ki o njej takoj odloča. Ob vlogi pritožbe državni tekmovalni komisiji se vplača pristojbina, ki jo potrdi tekmovalna komisija na dan tekmovanja.

Odločitev državne tekmovalne komisije je dokončna, z njo pa se seznani vodjo ekipe. Če je pritožba rešena v prid ekipe, se pristojbina vrne, sicer ostane MK PZS.

Pritožbe na vrednotenje v finalu so možne samo v trenutku, ko je prišlo do ugotovljene nepravilnosti. Pritožbo lahko vloži le vodja ekipe v trenutku, ko je prišlo do nepravilnosti. O pritožbi takoj odloča državna tekmovalna komisija, katere odločitev je dokončna.

# FINANCIRANJE TEKMOVANJA

## člen

(financiranje regijskih tekmovanj)

Sredstva za izvedbo regijskih tekmovanj zagotovi organizator tekmovanja. Viri sredstev so:

1. proračunska sredstva,
2. sredstva, pridobljena z lastno dejavnostjo organizatorja tekmovanja,
3. prispevki sponzorjev in donatorjev,
4. prispevek MK PZS,
5. sredstva lokalnih skupnosti,
6. drugi viri.

Za tekmovanje MiG **ni prijavnine.**

## člen

(prijavnina na tekmovanje)

## člen

(financiranje državnega tekmovanja)

Viri sredstev za izvedbo državnega tekmovanja so:

1. sredstva, pridobljena s strani Ministrstva za šolstvo in šport,
2. sredstva, pridobljena z lastno dejavnostjo organizatorja tekmovanja,
3. prispevki sponzorjev in donatorjev,
4. prispevek MK PZS,
5. sredstva lokalnih skupnosti,
6. drugi viri.

## člen

(poraba sredstev)

Med stroške tekmovanja štejemo sredstva, namenjena za:

1. pripravo nalog za srečanje in tekmovanje,
2. fotokopiranje testnih nalog in papir,
3. delo tekmovalnih komisij,
4. materialne stroške članov komisij (strokovna literatura ipd.),
5. stroške uporabe eksperimentalnih pripomočkov,
6. pripravo in pošiljanje razpisov in vabil,
7. pripravo seznamov tekmovalcev in vodenje evidence,
8. priznanja in spominske listine,
9. nagrade za najboljše,
10. pripravo biltena,
11. pripravo in obdelavo anketnih vprašalnikov,
12. delo pri organizaciji in nadzoru,
13. malico in kosilo za tekmovalce,
14. spremljevalni program v času tekmovanja,
15. potne stroške za člane tekmovalnih komisij.

Navedene predpostavke so podlaga za pripravo finančnega načrta tekmovanja na regijskem in državnem nivoju.

Finančni načrt sprejme UO MK PZS pred začetkom tekmovanja.

Najkasneje 45 dni po izvedbi tekmovanja UO MK PZS sprejme finančno in vsebinsko poročilo, ki vsebuje tudi analizo tekmovanja.

## člen

(plačilo za delo)

Sodelovanje članov organizatorja pri pripravi in izvedbi tekmovanja MiG je prostovoljno in brezplačno.

Vrednotenje dela vodij ekip na srečanju se praviloma denarno ne ovrednoti, razen če se tako odloči ustanova, ki ekipo pošilja.

Glede na razpoložljiva finančna sredstva lahko OŠ, PD in MK PZS določijo, da posamezna dela in opravila pri

tekmovanju ali delu tekmovanja delno ali v celoti honorirajo. Uspešni vodje ekip in organizatorji lahko prejmejo nagrado. O višini plačila za delo in višini nagrade za lastne člane, ki sodelujejo pri organizaciji in izvedbi tekmovanja, sprejme sklep UO MK PZS.

# PREHODNE IN KONČNE DOLOČBE

## člen

V izrednih razmerah se tekmovanje Mladina in gore izvede samo na državni ravni, brez regijskih tekmovanj. Piše se samo pisni preizkus znanja 45 minut. V primeru, da imata dve ali več ekip enako število točk, višje mesto zasede ekipa, ki ima več pravilnih odgovorov, ki so ovrednoteni s petimi točkami. V primeru, da dve ali več ekip izpolnjuje pogoje v prejšnjem stavku, višje mesto zasede ekipa, ki ima več pravilnih odgovorov, ki so ovrednoteni s štirimi točkami (oz. tremi itd.). Mentorji ekip bodo obveščeni o neuradnih rezultatih po elektronski pošti v sedmih dneh po tekmovanju. Mentorji kopijo testa dobijo priporočeno po navadni pošti v roku štirih delovnih dni. Čas za ugovor je tri dni po prejetju kopije testa. Uradni rezultati bodo razglašeni deseti dan po tekmovanju.

## člen

(sprejem pravilnika)

Pravilnik o tekmovanju MiG za osnovne šole po predhodni obravnavi v OMPS MK PZS sprejme UO MK PZS. Enak postopek velja tudi za sprejem sprememb in dopolnitev tega pravilnika.

## člen

Ta pravilnik začne veljati z dnem objave med uradnimi objavami v Obvestilih PZS.

## člen

Z dnem veljavnosti tega pravilnika preneha veljati Pravilnik tekmovanja Mladina in gore z dne 21. avgusta 2013.

Načelnica MK PZS

V Ljubljani, 13. december 2021 Ana Suhadolnik